**podrobný opis predmetu zákazky a jeho rozsah**

**Predmetom zákazky je dodanie stavebných prác:**

**„ES Piešťany– vodovodná prípojka, požiarna ochrana a PHM-Benkalor“**

**Špecifikácia prác:**

Predmetom zákazky je vybudovanie vodovodnej prípojky od vodovodnej šachty s napojením na vodovodné rozvody v správe TAVOS na Obchodnej ulici v Piešťanoch do areálu LESY SR, š.p., OZ Karpaty, ES Piešťany. Ďalej vybudovanie podzemnej požiarnej nádrže a jej napojenie na vodný zdroj-existujúcu studňu a vybudovanie základovej dosky pod nadzemnú nádrž na PHM a dodávka+osadenie predmetnej nádrže.

Zákazka pozostáva z 3 objektov: vodovodná prípojka, objekty a spevnené plochy, PHM nádrž – Benkalor.

VODOVODNÁ PRÍPOJKA /VP/– prevádzková budova ES Piešťany bude napojená na pitnú vodu vodovodnou prípojkou HDPE D 40 domová časť t.j. od vodemernej šachty po samotný objekt v areáli ES. Napojenie VP sa prevedie na existujúcu VP v exist. vodom. šachte vybudovanej na pozemku investora KN-C parc.č. 3028/5.Potrubie VP bude vedené v hl. 1,4m od UT a uloží sa do štrkopieskového lôžka hr. 15 cm, výkop o min. šírke 0,6m. Výkop ryhy pre VP sa bude realizovať ručne. Výkopy musia byť opatrené bezpečnostným ohradením. Pred tlakovou skúškou sa VP zasype iba medzi spojmi rúr, do výšky cca 60cm nad vrchom VP. Po úspešnej tlakovej skúške potrubia a po zhotovení obsypu v okolí spojov sa najprv zasype ryha nad spojmi. Zásyp ostatnej časti ryhy sa uskutoční po vrstvách a pritom sa zhutňuje. Na zásyp sa použije štrkopiesok. Povrch vozovky sa upraví do pôvodného stavu.

Na parc.č. 3026 prerušiť vodovod zo studne a vodovod prepojiť s areálovým rozvodom /DN 25/.

Zabezpečenie cestnej premávky počas prác na „vodovodnej prípojke“ bude podľa projektu: DOČASNÁ ZMENA ORGANIZÁCIE CESTNEJ PREMÁVKY - Zásady pre používanie dočasného dopravného značenia.

POŽARNA NÁDRŽ na kapacitu 35,0 m3 pož. vody – navrhnutá prefabriková železobetónová montovaná podzemná nádrž obdĺžnikového pôdorysu rozmerov 6000x3600x2600mm, typu Klartec KL PN 35;  pož. nádrže sú vyrábané v súlade s tech.osvedčením č. TO – 10/0044 v zmysle ustanovení § 26 zák. č. 90/1998 Z.z. o stav. výrobkoch v znení neskor. Predpisov.

Zemné práce:

- Zobratie ornice na hrúbku 250-500mm v rozsahu predpokladaného výkopu

- hrubý výkop strojne so zošikmením 3:1 na hĺbku 3,7 od budúceho ÚT

- podkladný štrk hr. 200mm, podkladný betón C 12/15 hr. 100mm

Montáž – podľa int. predpisov výrobcu; po montáži: obsyp objektu vhodnou sypaninou – z výkopu na výšku 1,0m; zásyp objektu sypaninou z výkopu min. 600mm nad hornú úroveň nádrže; nahrnutie ornice po úroveň poklopov.

Samotná požiarna nádrž bude automaticky doplňovaná vodou zo studne na potrebnú hladinu plavákovým zariadením - na strane studne sa prevedie otvor pre automatické dopúšťanie nádrže pri poklese stanovenej hladiny vody.

SPEVNENÁ PLOCHA pre osadenie Benkaloru voľným položením.

Veľkosť plochy a jej umiestnenie vrátane potreb. odstupov rieši situácia osadenia objektov v PD.

Spevnené plochy – vrstvy:

- kryt cementobetónový s klznými tŕňmi s povrchovou metličkovou úpravou hr. 240mm

- podklad z kameniva hrubého drveného veľ. 63/15mm

- podklad z kameniva hrubého drveného veľ. 32 - 63mm

- podklad alebo podsyp zo štrkopiesku s rozprestretím, vlhčením a zhutnením na 200mm

- obvod spevnenej plochy bude ukončený osadením cestných obrubníkov-s prednej strany nábehových obrubníkov

- betónová časť spevnenej plochy bude narezaná dilatačnými špárami so zálievkou podľa výkresu z PD

PALIVOVÁ NÁDRŽ: Benkalor Secure 5000 l + Benkalor Secure BOX opláštenie /ochrana nádrže/

Vo vnútri SECURE BOXu bude ukotvená oceľová ležatá 1-plášťová nádrž pre skladovanie a výdaj mot. nafty so záchytnou nádržou-vaňou pre 110% objemu... /1-skladovacia nádrž, 2- záchytná nádrž, 3-skriňa výd. zariadenia, 4-tankovacia skriňa/.